Ghanafoɔ wɔ kasa ahoroɔ pii. Twi yε kasa ahoroɔ no mu baako. Nokware ni, Twi ka Akan kasa abusua a ɛfiri 'Kwa' kasa abusuakuo no ho. Twi gu mu ahoroɔ pii, nanso ne nyinaa yε kasa baako a wɔn a wɔka no, obiara te ɔfoforɔ ase. Saa Twi ahoroɔ yi bi ne Asante-Twi, Akuapem-Twi, Akyem, Fante, Bono, Wasa, εne nea εkeka ho. Nnipa bɛyε ɔpepepem nson na wɔka Twi kasa wɔ Ghana. Twi (anaa Akan) yɛ kasa a wɔka no pa ara wɔ Ghana. Yei kyerɛ sɛ, nnipa pii no ara na wɔtumi ka Twi kasa no, na dodoɔ no ara no, Twi yɛ wɔn kasakan, mpo ɛwɔ wɔn a wɔnnyɛ Akanfoɔ mu mpo.